แนะช็อปหุ้น4กลุ่ม
5กูรูฟันธงตลาดไทยยังเริ่ดระยะยาวบัวหลวงเตือนอย่าใส่ใจตปท.เล่นสั้นทิ้ง
29 ต.ค. 2565

5กูรูฟันธงตลาดไทยยังเริ่ดระยะยาวบัวหลวงเตือนอย่าใส่ใจตปท.เล่นสั้นทิ้ง
บลจ.ตลท.ประสานเสียงพื้นฐานหุ้นไทยแกร่ง บัวหลวงชอบ 4 กลุ่ม ลงเป็นจังหวะช้อน นักวิเคราะห์หั่นจีดีพี
ตลาดหุ้นไทยพลิกฟื้นอย่างรวดเร็วในช่วงบ่ายจนดัชนีมาปิดที่ระดับ 1,384.63 จุด เพิ่มขึ้น 20.54 จุด หรือ 1.51% หลังจากตลาดหุ้นจีนและฮ่องกงดีดกลับอย่างรวดเร็ว อย่างไรก็ตาม นักลงทุนต่างชาติยังคงขายหุ้นไทยต่อเนื่อง 2,132 ล้านบาท และทิ้งตราสารหนี้อีก 4,537 ล้านบาท โดยนักวิเคราะห์ไทยและต่างประเทศปรับลดประมาณการการเติบโตของเศรษฐกิจไทยและเอเชียรวมถึงกำไรกลุ่มธนาคาร
ด้านตลาดหลักทรัพย์แห่งประเทศไทย (ตลท.) จัดเสวนา “กลยุทธ์การลงทุนในมุมมอง Fund Manager” โดยนางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) บัวหลวง เปิดเผยว่า นักลงทุนไม่ต้องกังวลการขายหุ้นของต่างชาติ เพราะเป็นเงินลงทุนระยะสั้น และหากมองในทางที่ดีจะทำให้หุ้นที่ไม่มีพื้นฐานที่ดี ราคาก็จะตกลงไปมาก ทำให้คนที่เคยเก็งกำไรมีบทเรียนก่อนจะลงทุนต้องประเมินปัจจัยพื้นฐาน
“ไม่ว่าจะมีคิวอีหรือไม่ บริษัทจดทะเบียน (บจ.) ก็ยังมีกำไรจากธุรกิจที่แท้จริง ที่ผ่านมาตลาดหุ้นไทยจากเด็กเป็นสาวไวไป โดยได้รับฮอร์โมนจากคิวอี พอดึงคิวอีกลับไปตลาดก็ปรับลดลงไปบ้างเป็นธรรมดา ในขณะที่รากฐานเศรษฐกิจของไทยไม่ได้มีปัญหาอะไร แต่อาจมีเรื่องกำลังซื้อที่ลดลงไปบ้าง” นางวรวรรณ กล่าว
กลุ่มหุ้นที่ บลจ.บัวหลวง เน้นลงทุนจะเป็นกลุ่ม Defensive มากขึ้น โดยไม่เน้นหุ้น Growth Stock ซึ่งจะเลือกหุ้นค้าปลีก โรงไฟฟ้า วัสดุก่อสร้างและสายการบิน เน้นธีมการกระจายตัวของเมืองไปสู่ชนบท ซึ่งคาดว่ายังต่อเนื่องไปถึง 510 ปี และเชื่อว่าหุ้นไทยยังเป็นตลาดกระทิงต่อไปอีก 
นอกจากนี้ ตั้งแต่ต้นปีที่ผ่านมามีเม็ดเงินใหม่เข้ามาลงทุนในกองทุนของบัวหลวงประมาณ 1 หมื่นล้านบาท
นายวิน อุดมรัชตวนิชย์ ประธานเจ้าหน้าที่บริหาร บลจ.วรรณ กล่าวว่า หุ้นไทยจะกลับมารีบาวด์หลัง บจ.ประกาศกำไรในไตรมาส 2 โดยคาดว่าดัชนีจะกลับไปอยู่ที่ 1,5001,550 จุดได้ แต่กองทุนทริกกอร์ฟันด์รอขายหุ้นออกมาแถวๆ นั้น ทำให้ดัชนีอาจกลับขึ้นไปได้ไม่มาก
“ผู้จัดการกองทุนต่างชาติยังถือเงินสดเพื่อรอความชัดเจนคาดว่านักลงทุนระยะกลางจะกลับมา” นายวิน กล่าว
นายสมจินต์ ศรไพศาล กรรมการผู้จัดการ บลจ.ทหารไทย และนายกสมาคมบริษัทจัดการลงทุน กล่าวว่า นักลงทุนเข้ามาลงทุนในกองทุนหุ้นมากขึ้น และเชื่อว่า บจ.ใหญ่ไม่ได้รับผลกระทบจากคิวอี
ด้านนายจรัมพร โชติกเสถียร กรรมการและผู้จัดการ ตลท.กล่าวว่า ผู้จัดการกองทุนทั่วโลกขายสินทรัพย์เสี่ยงแล้วก็ถือเงินสดไว้ และประเมินว่าเฟดยังไม่ดึงเงินกลับใน 812 เดือนข้างหน้า จึงจะต้องกลับเข้ามาลงทุนใหม่ ซึ่งหุ้นและตราสารหนี้ระยะสั้นน่าสนใจ
ด้านนายฉัตรพี ตันติเฉลิม ประธานเจ้าหน้าที่บริหาร บลจ.กรุงศรี ระบุว่า หุ้นจะผันผวนต่ออีก 13 เดือน หลังกำไร บจ.ไตรมาส 2 ออกมาแล้ว ตลาดจะกลับมามองพื้นฐานระยะยาวมากขึ้น และมีโอกาสจะกลับเข้ามาหุ้นไทยอีกครั้ง